Tőzsde Mentor

Napi összegzés
2025-05-05
Az amerikai piacon gyengébb volt a hangulat, míg az európi tőzsdék emelkedni tudtak.
A vártnál erősebb lett az ISM szolgáltatóipari BMI értéke, az 50,2-es várakozással szemben 51,6 lett, viszont az árakra vonatkozó adat is emelkedett a múlt havi 60,9-et követően 65,1-es értékkel.
Csalódást okozott a Palantir gyorsjelentése, mivel az erős teljesítmény ellenére óvatos várakozásokat fogalmazott meg a vezetőség.

Napi összegzés
2025-05-02
Tovább folytatódott a pozitív hangulat a tőzsdéken, így a vezető amerikai tőzsdeindexek már a 200 napos mozgóátlagukat közelítik.
Az NFP adat a vártnál erősebb lett, így egyelőre nem látszódnak komoly problémák az amerikai munkaerőpiacon, amit pozitívan fogadtak a befektetők.
Az Apple és az Amazon gyorsjelentésére enyhén negatívan reagált a piac, amit az óvatosabb előrejelzések válthattak ki.

Napi összegzés
2025-05-01
Jól teljesítettek a tőzsdék, a főbb részvényindexek 1% körüli emelkedést értek el.
A vámháborús félelmek tovább enyhülnek, valamint az amerikai gazdaságból is inkább kedvező hírek érkeznek, ami segíti a pozitív piaci hangulatot.
A tőzsdeindexek emelkedésében emellett fontos szerepe volt a Microsoftnak és a Meta-nak, amelyek erős gyorsjelentéseket tettek közzé pozitív várakozásokkal.

Napi összegzés
2025-04-30
Nagyobb volatilitás alakult ki a piacon, mivel az amerikai GDP adatra kezdetben negatívan reagáltak a befektetők, később aztán jelentős visszapattanás történt.
Az első negyedéves amerikai GDP adat a kisebb növekedésre vonatkozó elemzői várakozásokkal szemben 0,3%-os csökkenést mutatott. Az adat így negatívnak tekinthető, viszont előzetes becslések még ennél is nagyobb visszaesést jeleztek, valamint az GDP összetétele sem árulkodik komolyabb problámáról, pl. a fogyasztással kapcsolatban.

Napi összegzés
2025-04-29
Kisebb mértkű emelkedés jellemezte a tőzsdéket, viszont a piaci hangulat továbbra is kedvező.
A vámháborúval kapcsolatos félelmek jelentősen csökkentek, viszont a gazdasági teljesítmény alakulása kiemelt fontosságú lesz a következő időszakban, így a GDP-vel kapcsolatos várakozások meghatározhatják az árfolyamokat is.
A magyar gazdaság 0,2%-kal zsugorodott a 0,4%-os bővülésre vonatkozó elemzői várakozásokkal szemben, így továbbra sem látható jelentős fellendülés.

Napi összegzés
2025-04-28
Nem alakultak ki jelentős elmozdulások a részvénypiacokon.
A piaci hangulat sokat javult az utóbbi 1-2 hétben, viszont továbbra is sérülékeny maradhat, mivel az emelkedést elsősorban a kisbefektetők vásárlásai hajtották.
Az amerikai kormány jelentős szigorítást vezetett be a kínai piacra gyártott chipekre, ami negatívan érinti az Nvidiát, így az árfolyam is esett.

Michigan fogyasztói felmérés
2025-03-14 15:00 (Europe/Budapest)
A márciusi Michigan-index adatokat kiemelten figyeli a piac, mivel a februári értékek komoly hangulatromlás idéztek elő. Akkor jelentősen növekedtek az inflációs várakozások, valamint nagy mértékben csökkentek a fogyasztási kilátások. Ez pedig növelte a recessziós félelmeket, mivel a fogyasztás a gazdasági növekedés alapja. Ezáltal a mostani adatok megerősíthetik, illetve megcáfolhatják az amerikai gazdaság erejével kaocsolatos aggodalmakat.

PPI (USA)
2025-03-13 14:30
Az amerikai termelői infláció fontos információt szolgáltathat az általános inflációs folyamatokkal kapcsolatban, így a piac is kiemelten figyeli. A várakozások alapján a fő inflációs mutató és a maginfláció is 0,3% lehet februárban. Az ennél magasabb értékek csökkentenék a kamatvágási várakozásokat és negatív piaci reakciót válthatnának ki, viszont a nyersanyagárak utóbbi időszakban mutatott csökkenése visszafoghatja az áremelések ütemét, aminek örülnének a befektetők. A túlságosan alacsony értékek azonban recessziós félelmeket is okozhatnak.

CPI (USA)
2025-03-12 14:30
A februári amerikai inflációs adatok akár jelentős piaci reakciót is kiválthatnak, mivel az utóbbi időszakban több jel is az infláció újbóli felgyorsulására utalt. A havi CPI-re vonatkozó várakozás 0,3%, míg éves alapon 3%-ot követően 2,9%. A maginflációnál is 0,3%-os értéket vár a piac, ami éves alapon 3,2%-ot jelentene. Az ennél magasabb adat valószínűleg negatív reakciót váltana ki a kamatvágási várakozások csökkenésével, míg a sokkal alacsonyabb értékek erősíthetnék a recessziós félelmeket.

Napi összegzés
2025-03-12
Az elmúltnapok gyengélkedését követően most először mutattak igazán erőt a részvénypiacok, amiben a februári amerikai CPI adatoknak is komoly szerepe volt.
A februári inflációnál csökkenést várt a konszezus, viszont ennél is jobb adatok érkeztek, mivel az éves CPI 3%-ot követően 2,8% lett, míg a maginfláció 3,3% után 3,1%-os értéket mutatott. Így némi enyhülés látható az áremelkedésben, amit az olajárak csökkenése is segített.

Napi összegzés
2025-03-11
Továbbra sem sikerült javítani a piacoknak, viszont a mai napon már látható volt kisebb növekedés, így talán csökken az eladók ereje.
A negatív hangulat az európai tőzsdéket is érinti, így a DAX is folytatta a tegnapi korrekciót.
A mai napon lépett életbe az acélra és alumíniumra kivetett 25 százalékos vám, amire válaszlépés is érkezett Kanadától, így a piac feszülten figyeli a vámháborúval kapcsolatos fejleményeket. A piaci hangulat valószínűleg csak akkor fog javulni, amennyiben megvalósulna valamilyen kereskedelmi megállapodás az USA és Kanada között. Erre pedig egyes hírek alapján talán lehet is reális esély.

Napi összegzés
2025-03-10
Komoly esés alakult ki a tőzsdéken, amivel folytatódott a negatív piaci hangulat.
A legnagyobb visszaesés továbbra is az amerikai piacokat jellemzi, mivel az egyre súlyosbodó vámháború komoly bizonytalanságot jelent.
Emellett a recessziós félelmek is felerősödtek, így amennyiben nem érkeznek erősebb gazdasági adatok, valószínűleg folytatodik az amerikai részvénypiacok visszaesése.
Meghaladta az elemzői várakozásokat a februári magyar infláció, 5,3% helyett 5,6%-ot mutatott.

Napi összegzés
2025-03-07
Kis mértékben javult a piaci hangulat, a főbb tőzsdeindexek növekedéssel tudták zárni a napot.
A befektetők továbbra is a vámok és a recessziós félelmek miatt aggódnak.
Ugyanakkor Jerome Powell beszéde sokat segített a hangulaton, mivel a Fed elnöke kiemelte, hogy egyelőre nem kell sietni a kamatvágásokkal és nem lát jelentős problémát a gazdaságban.

Napi összegzés
2025-03-06
Tovább folytatódott a negatív piaci hangulat, az S&P 500 és a Nasdaq is jelentősen csökkent.
A vámokkal kapcsolatos bizonytalanság komoly negatívumot jelent az amerikai részvénypiacoknak.
Az EKB tovább csökkentette a kamatszintet 25 bázisponttal, a dezinflációs folyamat azonban gyengülhet, így a továbbiakban óvatosabb lehet a jegybank a kamatvágásokkal.

Napi összegzés
2025-03-05
Javult a piaci hangulat, az amerikai részvényindexek 1% körüli emelkedést értek el, míg a DAX több, mint 3%-kal emelkedett.
Gyenge munkaerőpiaci adat érkezett, mivel az ADP foglalkoztatottsági adat 77 ezres bővülést mutatott a 140 ezres várakozásokkal szemben.
Sokat segített a piaci hangulatnak, hogy a Trump-kormány egy hónapra felfüggesztette az autókra vonatkozó kanadai és mexikói vámokat.

Napi összegzés
2025-03-04
Folytatódott a tőzsdeindexek csökkenése, az amerikai és európai piacok is sokat estek.
Donald Trump megerősítette a további vámok kivetését, valamint elismerte, hogy az események negatív reakciókat válthatnak ki a tőzsdén. Ezt a kijelentést a piac úgy értelmezheti, hogy az elnököt nem zavarja a részvénypiacok visszaesése, így nem várható jelentős beavatkozás.

Napi összegzés
2025-03-03
Az amerikai piacok tovább csökkentek, az európai tőzsdék azonban sokat emelkedtek.
Donald Trump megerősítette a kanadai és mexikói vámok kivetését, ami sokat rontott a piaci hangulaton.
Vegyes PMI adatok érkeztek, ami egyelőre nem mutatja az amerikai gazdaság jelentős visszaesését.

Kiskereskedelmi forgalom (USA)
2025-02-14 14:30

GDP (EU)
2025-02-14 11:00

Napi összegzés
2025-02-14

PPI (USA)
2025-02-13 14:30

Napi összegzés
2025-02-13
Jelentős emelkedés alakult ki a tőzsdéken, mivel az orosz-ukrán háború lezárásának egyre nagyobb esélyét árazza a piac.
Donald Trump bejelentette kétoldalú vámok bevezetését azokra az országokra, amelyek vámokat vetnek ki az Egyesült Államokra. Erre azonban csak április elsejétől kerülhet sor, amit a piac pozitívan értékelt.
A Trump-Putyin beszélgetés, illetve a tűzszünet vagy béke lehetőségének hatására jelentősen csökkentek az európai gázárak, ami nagy segítség lehet az európai iparnak. Az események kedveznek az európai tőzsdéknek, a DAX is sokat emelkedett.

CPI (USA)
2025-02-12 14:30

Napi összegzés
2025-02-12
Nagyobb fordulat következett be az amerikai piacon napon belül. Kezdetben a magasabb inflációs adatok hatására nagyobb csökkenés alakult ki, később azonban visszakapaszkodtak a tőzsdeindexek és mérsékelt növekedéssel tudtak zárni.
A hangulatjavulásban a Trump és Putyin közti telefonbeszélgetés játszott fontos szerepet, mivel ezáltal nagyobb valószínűséggel árazza a piac a békét.
A januári amerikai CPI 0,5%-os növekedést mutatott, a várt 0,3%-kal szemben, amivel 3%-ra emelkedett az éves infláció. A maginfláció is meghaladta a várakozásokat, a decemberi 3,2%-ot követően 3,3% lett. Az áremelkedés üteme így tovább gyorsult, amihez azonban a magasabb nyersanyagárak is hozzájárultak. Ez a negatív tényező ugyanakkor a következő hónapokban enyhülhet, ami kedvezne az infláció csökkenésének.

Napi összegzés
2025-02-11
Nem alakultak ki jelentős elmozdulások, viszont a DAX ismét új csúcsot ért el.
Jerome Powell Fed elnök a szenátusi tanúvallomása során beszélt arról, hogy nem szabad elsietni a kamatcsökkentéseket. Ennek hatására némileg csökkentek a kamatvágási várakozások és a kötvényhozamok is emelkedtek.
JD Vance amerikai alelnök a párizsi Artificial Intelligence Action konferencián kiemelte a chipgyártás fontosságát a Trump-kormány számára. Ennek hatására sokat emelkedett az Intel árfolyama, mivel jelentős gyártókapacitással rendelkezik.

Napi összegzés
2025-02-10
Sokat javult a piaci hangulat, a főbb tőzsdeindexek nagyobb növekedést értek el.
Donald Trump 25%-os vámok bevezetését jelentette be az acél és alumínium importra, valamint további vámok bevezetésére tett utalást.

Munkaerőpiaci adatok (USA)
2025-02-07 14:30
A várakozások alapján januárban kis mértékű enyhülést mutathat az amerikai munkaerőpiac. Az átlagos órabérek a múlt havi értékkel azonos mértékben 0,3%-kal növeledhettek, míg éves alapon a 3,9%-ot követően 3,8%-kal. A foglalkoztatottság bővülését mutató NFP adat 256 ezres értéket követően 169 ezer lehet, ami nem tekinthető alacsonynak, viszont inflációs szempontból megnyugtató lenne. A munkanélküliségi rátánál pedig a decemberi 4,1% után stagnálást várnak a szakértők. Az erős munkaerőpiac komoly kockázatot jelenthet a kamatcsökkentések szempontjából, bár ehhez valószínűleg a várakozásoknál jóval magasabb értékek szükségesek, illetve csökkenő munkanélküliségi ráta. Pozitív piaci reakciót a konszenzushoz közeli vagy kicsivel alacsonyabb értékek váltanának ki, míg a sokkal gyenébb munkaerőpiacra utaló adatok növelhetnék a recessziós félelmeket és jelentős esést okozhatnának a tőzsdeindexekben, míg a dollár is sokat gyengülhetne.

Német ipar termelés
2025-02-07 08:00

Napi összegzés
2025-02-07
Megtorpant a piacok lendülete, az amerikai és európai tőzsdeindexek is nagyobb mértékben csökkentek.
Az NFP adat 143 ezres értékkel ugyan kissé elmaradt a várakozásoktól, viszont a múlt havi adatot 50 ezerrel felfelé korrigálták, így nem látszik még jelentős gyengülés a foglalkoztatottság bővülésében.
Emellett a munkanélküliségi ráta 4,1%-ról 4%-ra csökkent, míg az átlagos órabérek is növekedést mutattak, ami nem kedvez a kamatcsökkentési várakozásoknak.

Kiskereskedelmi forgalom (EU)
2025-02-06 11:00
